3. ΝΟΜΟΣ 6002 της 22/29 Ιαν. 1934 (ΦΕΚ 37 Α΄) Περί προστασίας των ανέργων εργατών θαλάσσης και των οικογενειών αυτών. Άρθρ.1.-Κατά την έννοιαν του παρόντος Νόμου θεωρείται ως: α)«Εμπορικόν πλοίον» παν σκάφος εφοδιαζόμενον κατά τας κειμένας εκάστοτε διατάξεις δια ναυτολογίου. β)«Εργάτης θαλάσσης» πας Έλλην απογεγραμμένος εργάτης θαλάσσης κατά κύριον επάγγελμα ναυτολογούμενος επί εμπορικών πλοίων. γ)«Οικογένεια εργάτου θαλάσσης» η αποτελουμένη εκ των μελών της ιδίας αυτού οικογενείας, εξαιρέσει των υπερβάντων το 18ον έτος της ηλικίας αυτών αρρένων, των ικανών προς εργασίαν, και των αποκατεστημένων θηλέων, ως και των μελών της πατρικής οικογενείας, άτινα συντηρούνται εξ ολοκλήρου υπ’ αυτού. δ)«Άνεργος» ο άνευ ιδίας υπαιτιότητος απολυθείς εξ εμπορικού πλοίου εργάτης θαλάσσης, στερούμενος δε ακουσίως εργασίας. Άρθρ.2.-1.Το παρά τω Ναυτικώ Απομαχικώ Ταμείω συσταθέν, δια του Νόμ. 3937, Κεφάλαιον Ανεργίας εξακολουθεί υφιστάμενον και μετά την ισχύν του παρόντος Νόμου. 2.Το Κεφάλαιον Ανεργίας και οι πόροι αυτού διατίθενται κυρίως δια την κατά τας διατάξεις του παρόντος προστασίαν των απόρων ανέργων και των οικογενειών αυτών. Άρθρ.3.-Πόροι του Κεφαλαίου Ανεργίας ορίζονται οι κάτωθι: α)Δύο μονάδες επί πλέον του εκάστοτε ισχύοντος συντελεστού των υπέρ του Ν.Α.Τ., εισφορών, περί ων το άρθρ. 2 εδάφ. 1 και 16 του κωδικοποιημένου Νόμ. 3347 «περί Ναυτικού Απομαχικού Ταμείου», ως ετροποποιήθη και συνεπληρώθη υπό του Νόμ. 4874. Δια Δ/τος προτάσει του Υπουργού των Ναυτικών (Διεύθυνσις Εμπορικού Ναυτικού), εκδιδομένου μετά γνωμοδότησιν του Συμβουλίου Εμπορικού Ναυτικού, δύνανται να περιορισθούν εις μίαν μονάδα υπέρ του κεφαλαίου τούτου αι εισφοραί ωρισμένων κατηγοριών εργατών θαλάσσης πλοίων ή πλοιοκτητών. «β)Ποσοστόν 1% εκ του υπέρ του Ν.Α.Τ. εισπραττομένου τέλους επί του ναύλου των εν Ελλάδι εκδιδομένων εισιτηρίων και φορτωτικών, κατά την διάταξιν του εδαφ. 20 του άρθρ. 2 του Κωδ. Νόμ. 3347 περί Ναυτικού Απομαχικού Ταμείου, ως ετροποποιήθη και συνεπληρώθη υπό του Νόμ. 4874. Το τέλος τούτο υπέρ του Ν.Α.Τ. δύναται δια Δ/τος, εκδιδομένου προτάσει των Υπουργών των Ναυτικών και Οικονομικών μετά γνωμοδότησιν του Συμβουλίου του Ε.Ν. να ορίζεται μέχρι 4%». Η παράγρ. β΄ κατηργήθη και επανήχθη εν ισχύϊ η παραγρ. 2 του άρθρ. 2 του Νόμου 5685/1932 έχουσα ως άνω, δυνάμει της παρ. 1 του Νόμ. 6287/1934. γ)Η μεταξύ 3% και 4% διαφορά επί των εξ εισιτηρίων και φορτωτικών εισπράξεων, των επιβατηγών πλοίων της ακτοπλοΐας, ολικής χωρητικότητος ανωτέρας των 100 κόρων, η υπέρ του Ν.Α. Ταμείου δυναμένη να διατεθή, δια την λήψιν μέτρων προς τυχόν έξοδον των υπερηλίκων, κατά το άρθρ. 13 του Νόμ. 5304 «περί μέτρων προστασίας της επιβατηγού ναυτιλίας». δ)Ποσοστόν 5% επί της εισπραττομένης αποζημιώσεως παρά των πλοιοκτητών των αχρηστευομένων πλοίων της ακτοπλοΐας κατ’ εφαρμογήν του ως άνω Νόμ. 5304. ε)Εισφορά 2% επί του συνόλου των εν Ελλάδι πραγματοποιουμένων εισπράξεων εκ των καταβαλλομένων πλοηγικών δικαιωμάτων. ς)Ποσοστόν   πρόσθετον   10%    επί    του   ναύ(Αντί της σελ. 603) Σελ. 603(α) 19.Θ.β.1 Προστασία Ανέργων λου των εντός των ελληνικών ατμοπλοίων εκδιδομένων εισιτηρίων και φορτωτικών, εξ ων τα 5% αποδίδονται εις τους πλοιοκτήτας. ζ)Οι τόκοι των κεφαλαίων αυτού. η)Αι πάσης φύσεως δωρεαί και κληροδοσίαι. θ)Πας άλλος πόρος ειδικώς υπό νόμου οριζόμενος. Άρθρ.4.-1.Η υπέρ των απόρων ανέργων και των οικογενειών αυτών προστασία συνίσταται: α)Εις την οργάνωσιν των μέτρων και παροχήν των μέσων προς εξεύρεσιν εργασίας επί εμπορικών πλοίων, δια της καταβολής ή δανεισμού εν όλω ή εν μέρει των αναγκαίων δαπανών, δια την μετάβασιν εις λιμένας της ημεδαπής ή αλλοδαπής, επί τω σκοπώ της ναυτολογίας επί των εις αυτούς ναυλοχούντων ή μελλόντων να καταπλεύσωσι πλοίων, οσάκις εις την καταβολήν τούτων δεν υποχρεούται εκ του Νόμου ή εκ Συμβάσεως ο εφοπλιστής. β)Εις την μέριμναν της δημιουργίας νέων εργασιών και την καταβολήν ή δανεισμόν εν όλω ή εν μέρει των αναγκαίων δαπανών δια την τροπήν προς ταύτας ή άλλα συναφή προς το ναυτικόν επάγγελμα έργα, ως και την σχετικήν εκπαίδευσιν ή μετεκπαίδευσιν. γ)Εις την παροχήν ευθηνής τροφής υπό μορφήν οικονομικών συσσιτίων και στέγην εφ’ όσον διατελούσιν εν αναμονή εξευρέσεως εργασίας, εκπαιδεύσει ή μετεκπαιδεύσει. «Εξαιρετικώς επιτρέπεται κατά τα ειδικώτερον δια Δ/τος καθορισθησόμενα η καταβολή εις χρήμα του αντιτίμου της τροφής ή της στέγης ή και αμφοτέρων εις νοσούντας ανέργους εργάτας θαλάσσης, έχοντας ανάγκην οικιακής ή σανατοριακής περιθάλψεως ή εις ειδικούς τόπους αποστολής προς ανάρρωσιν». Το κατά το ανωτέρω εδάφιον προβλεπόμενον ημερήσιον εις χρήμα αντίτιμον της στέγης δια τους νοσούντας ανέργους ναυτικούς, τους στερουμένους ιδίας οικίας και έχοντας ανάγκην κατ’ οίκον περιθάλψεως, ωρίσθη εις δραχ. 7 δια τους αγάμους και 10 δια τους εγγάμους δια της παρ. 2 άρθρ. 1 Β.Δ. 125 της 11/16 Φεβρ. 1963 (ΦΕΚ Α΄ 22). δ)Εις την καταβολήν του όλου ή ποσοστού των οφειλομένων κατά την κειμένην νομοθεσίαν ή την σύμβασιν ναυτολογίας υπό του εφοπλιστού αποζημιώσεων και εξόδων παλιννοστήσεως, εις αλλοδαπούς νομίμως ναυτολογημένους επί ελληνικών εμπορικών πλοίων, επί τω αποκλειστικώ σκοπώ αντικαταστάσεως τούτων δι’ ανέργων. ε)Εις την εκ της αλλοδαπής παλιννόστησιν των μη δικαιουμένων, κατά τας κειμένας διατάξεις, εις τοιαύτην δαπάναις του εφοπλιστού. Σελ. 604(α) ς)Εις την παροχήν ιατρικής περιθάλψεως δι’ αυτούς και τας οικογενείας των. ζ)Εις την καταβολήν ή τον δανεισμόν εν όλω ή εν μέρει των αναγκαίων δαπανών δια την παροχήν νοσοκομειακής περιθάλψεως δι’ αυτούς και τας οικογενείας αυτών. η)Εις την παροχήν φαρμάκων επί καταβολή μέρους ή του όλου της αξίας αυτών. θ)Εις την παροχήν εφ’ άπαξ οικονομικής ενισχύσεως ή μηνιαίας προσαυξήσεως, επί ωρισμένον χρονικόν διάστημα, της εκ του Ν.Α. Ταμείου απονεμηθησομένης, δια πολυετή υπηρεσίαν συντάξεως προς τον σκοπόν της μετά την ισχύν του Νόμ. 5685 οριστικής εκ του ναυτικού επαγγέλματος αποχωρήσεως εργατών θαλάσσης ικανών προς άσκησιν αυτού. ι)Εις την παροχήν των μέσων και τον δανεισμόν εν όλω ή εν μέρει των αναγκαίων δαπανών δια την δικαστικήν ή καθ’ οιονδήποτε άλλον νόμιμον τρόπον επιδίωξιν της οφειλομένης εις αυτούς ή τας οικογενείας των αντιμισθίας ή αποζημιώσεως λόγω ατυχήματος εν τη εργασία, ασθενείας, ή εξ οιασδήποτε άλλης αιτίας εκ της συμβάσεως ναυτολογίας προκυπτούσης. ια)Εις την επιμέλειαν και καταβολήν των αναγκαίων δαπανών δια την εις τας οικογενείας των αποβιούντων αποστολήν των αποσκευών και λοιπής αυτών περιουσίας. ιβ)Εις την οργάνωσιν παντός άλλου μέσου αποσκοπούντος την εν γένει προστασίαν των εργατών θαλάσσης και των οικογενειών αυτών. «ιγ)Εις την δι’ ωρισμένον χρονικόν διάστημα και εις εκτάκτους περιστάσεις παροχήν χρηματικών ενισχύσεων εις αποδεδειγμένως απόρους εργάτας θαλάσσης κατά προτίμησιν εγγάμους ή προστάτας οικογενειών, είτε υπό μορφήν βοηθήματος, μη δυναμένου να υπερβή ημερησίως το ανώτατον όριον του ημερησίου εις χρήμα αντιτίμου της τροφής και της στέγης του κατά το εδάφ. γ΄ της παρ. 1 του παρόντος άρθρου δυναμένου να παρασχεθή, είτε υπό μορφήν δανείου». Το εδάφ. ιγ΄ προσετέθη δια του άρθρ. 1 Α.Ν. 113/1936. 2.Η υπέρ των λοιπών εργατών θαλάσσης και των οικογενειών αυτών προστασία δύναται να συνίσταται: «α)Εις την παροχήν της κατά τα εδάφ. ς, ζ, η, θ, ι, και ιβ, της προηγουμένης παραγράφου περιθάλψεως». Το εδάφ. α΄ αντικατεστάθη ως άνω δια της παρ. 2 του Νόμ. 6287/1934. Oίκος Ναύτου 19.Θ.γ.21 Προστασία Ανέργων 19.Θ.β.1 β)Εις την οργάνωσιν των μέσων δια την διευκόλυνσιν της μετά των οικογενειών αυτών επικοινωνίας και της εις ταύτας διαβιβάσεως χρηματικών αποστολών. γ)Εις την οργάνωσιν των μέσων και την παροχήν διευκολύνσεων εις τους εν τη αλλοδαπή εργάτας θαλάσσης προς αποταμίευσιν των χρηματικών αυτών οικονομιών. δ)Εις την οργάνωσιν των μέσων δια την παροχήν δωρεάν ιατρικών συμβουλών δια τους επί των πλοίων ασθενείς ή τραυματίας εργάτας θαλάσσης. Άρθρ.5.-«Δια Διαταγμάτων εκδιδομένων προτάσει του επί της Εμπορικής Ναυτιλίας Υπουργού μετά γνωμοδότησιν του Συμβουλίου Εμπορικού Ναυτικού, ορίζονται: α)Τα προσόντα εν γένει των δικαιουμένων εις την κατά το άρθρ. 4 προστασίαν και ο τρόπος βεβαιώσεως αυτών, αι περιπτώσεις, οι όροι και αι προϋποθέσεις καθ’ ας παρέχεται αύτη και αι περιπτώσεις του εξ αυτής αποκλεισμού. β)Τα τοπικά και χρονικά όρια ενάρξεως και λήξεως της παρεχομένης προστασίας. γ)Αι προς εκτέλεσιν του άρθρ. 4 του παρόντος περιπτώσεις και ο τρόπος της καταβολής ή δανεισμού εν όλω ή εν μέρει των αναγκαίων δαπανών και επιστροφής των δανεισθέντων χρημάτων, εφαρμοζομένων εν δυστροπία των περί εισπράξεως δημοσίων εσόδων διατάξεων. δ)Αι περιπτώσεις και οι όροι παροχής φαρμάκων, ευθηνής τροφής και στέγης και τα του τρόπου καθορισμού του ποσοστού της αξίας αυτών, όπερ δέον να καταβάλληται, δι’ εκάστην κατηγορίαν περιθαλπομένων. ε)Τα της ιδρύσεως και τρόπου λειτουργίας εν γένει του Οίκου Ναύτου και τα του προσληπτέου δια τας ανάγκας αυτού και εν γένει εις την εκτέλεσιν του παρόντος προσωπικού και τα του διορισμού, απολύσεως και αντιμισθίας αυτού. Ειδικώς τα θέματα τα αφορώντα τα της προσλήψεως και της εν γένει θέσεως και καταστάσεως του οικογενειακού ιατρού Οίκου Ναύτου δύνανται να ρυθμίζωνται δι’ αποφάσεως του Υπουργού Εμπορικής Ναυτιλίας μετά γνώμην του Διοικητικού Συμβουλίου του Οίκου Ναύτου. ς)Ο τρόπος και αι περιπτώσεις καταβολής του όλου ή ποσοστού των αποζημιώσεων και εξόδων παλλινοστήσεως εις αλλοδαπούς, περί ων το εδάφ. δ΄ της παρ. 1 του άρθρ. 4. ζ)Τα της οργανώσεως παντός άλλου, κατά τας διατάξεις του παρόντος νόμου, μέσου αποσκοπούντος εις την εν γένει προστασίαν των εργατών θαλάσσης και των οικογενειών αυτών, ως και πάσα άλλη λεπτομέρεια αφορώσα την εφαρμογήν του παρόντος Νόμου». Το άρθρ. 5 αντικατεστάθη ως άνω δια του άρθρ. 5 Νόμ. 318/1976 (κατωτ. σελ. 628,05). Το εδάφ. ς΄ είχεν αντικατασταθή δια της παρ. 3 Νόμ. 6287/1934 (κατωτ. αριθ. 5). Άρθρ.6.-Ακυρούνται αι παρ. 5 και 6 του άρθρ. 2 του Νόμ. 5685 «περί προστασίας των εργατών θαλάσσης κατά της ανεργίας και ασθενείας», τα κατ’ εφαρμογήν των διατάξεων τούτων όμως καταβληθέντα υπέρ του Κεφαλαίου ανεργίας και ασθενείας δεν επιστρέφονται, εξαιρουμένων των γενομένων κρατήσεως εκ των συντάξεων των συνταξιούχων εργατών θαλάσσης, αίτινες θα αποδοθώσι μερίμνη του Ν.Α.Τ. εις τους δικαιούχους. Άρθρ.7.-1.Εις περιπτώσεις ανεπαρκείας των διαθεσίμων του δια του Νόμ. 3937 συσταθέντος Κεφαλαίου ανεργίας προς αρτίαν εξυπηρέτησιν των σκοπών αυτού, επιτρέπεται εις το Ναυτικόν Απομαχικόν Ταμείον, μετ’ απόφασιν του Συμβουλίου αυτού εγκρινομένην παρά του Υπουργού των Ναυτικών, να προκαταβάλη εκ των διαθεσίμων αυτού, τα αναγκαία χρηματικά ποσά, αναλαμβάνον αυτά εκ των πραγματοποιουμένων βραδύτερον εισπράξεων του κεφαλαίου, επί τόκω ουχί ανωτέρω των 5%. Εις τας αυτάς περιπτώσεις δύναται ωσαύτως το Ν.Α.Τ. να δανείζηται δια λογαριασμόν του Κεφαλαίου Ανεργίας και επί τόκω βαρύνοντα το Κεφάλαιον τούτο, από την Τράπεζαν της Ελλάδος, την Εθνικήν Τράπεζαν, το Ταμείον Παρακαταθηκών και Δανείων και τα υπαγόμενα υπό την εποπτείαν του Υπουργείου των Ναυτικών Μετοχικά ή Ταμεία Προνοίας, τα αναγκαιούντα χρηματικά ποσά κατά τον εν άρθρ. 72 παρ. 4 του Νόμ. 3347 «περί Ναυτικού Απομαχικού Ταμείου», ως ισχύει εκάστοτε, διαγραφόμενον τρόπον. 2.Τα κατ’ εφαρμογήν των διατάξεων της προηγουμένης παραγράφου προκαταβληθέντα εις το κεφάλαιον ανεργίας αποδίδονται υπ’ αυτού τοκοχρεωλυτικώς κατά προτίμησιν πάσης άλλης εκ του κεφαλαίου τούτου δαπάνης, δεν δύναται δε να συναφθή νέον δάνειον υπό του Ν.Α.Τ. δια λογαριασμόν του κεφαλαίου ανεργίας, προ της εξοφλήσεως του πρότερον συναφθέντος. Άρθρ.8.-Από της ισχύος του παρόντος Νόμου καταργούνται ο Νόμ. 5685 «περί προστασίας των εργατών θαλάσσης κατά της ανεργίας και ασθενείας», ο Νόμ. 3937 «περί κυρώσεως και τροποποιήσεως του από 6 Νοεμ. 1926 Ν.Δ. «περί συστάσεως Κεφαλαίου Ανεργίας υπέρ των εργατών θαλάσσης» και το εδάφ. δ΄ του άρθρ. 16 του Νόμ. 4561 «περί Ταμείου Προνοίας Αξιωματικών Εμπορικών Ναυτικού». (Αντί της σελ. 605-607(α) Σελ. 605-607(β) Τεύχος 600-Σελ. 85 19.Θ.β.1 Προστασία Ανέργων 19.Θ.β.1 Προστασία Ανέργων 